**ՀԱՅՏԱՐԱՐՈՒԹՅՈՒՆ**

**ՀՀ պաշտպանության նախարարությունը հայտարարում է ընդունելություն ՊՆ զինծառայողների սոցիալական պաշտպանության վարչությունում փորձագետների ներգրավման համար**

**Ծրագրով նախատեսված աշխատանքների համառոտ նկարագիրը**

 Զոհված (մահացած) զինծառայողների գործերում առկա փաստաթղթերի ամբողջականության և ՀՀ օրենսդրության պահանջներին համապատասխանության ստուգում, զոհված (մահացած) զինծառայողների գործերի ամբողջական տվյալների մուտքագրում էլեկտրոնային ծրագրում:

1. **Փաստաթղթերի ամբողջականությունն ուսումնասիրող փորձագետ - 1 տեղ**
2. **Փորձագետին ներկայացվող պահանջները՝** բարձրագույն կրթություն, ՀՀ պաշտ­պա­նության նախարարու­թյան համակարգում առնվազն հինգ տարվա աշխա­տանքային ստաժ,
3. **Փորձագետի աշխատանքային պարտականությունները՝** զոհված (մահացած) զինծառայողների գործերում առկա փաստաթղթերի ամբողջականության և ՀՀ օրենսդրության պահանջներին համապատասխանության ստուգում, ներ­քին կարգապահական կանոնների և աշխատանքային կարգապահության պահպանում:
4. **Տվյալներն էլեկտրոնային ծրագրում մուտքագրող փորձագետ - 1 տեղ**
5. **Փորձագետին ներկայացվող պահանջները՝** առնվազն միջնակարգ կրթություն, ՀՀ պաշտ­պա­նության նախարարու­թյան համակարգում աշխատանքային ստաժ, համակարգչային Word, Excel ծրագ­րերով աշխատելու հմտություն,
6. **Փորձագետի աշխատանքային պարտականությունները՝** զոհված (մահացած) զինծառայողների գործերի ամբողջական տվյալների մուտքագրում էլեկտրոնային ծրագրում, ներ­քին կարգապահական կանոնների և աշխատանքային կարգապահության պահպանում:

**Հաշվետվություններ ներկայացնելու ժամկետներ՝**

Փորձագետներն ամիսը մեկ ներկայացնում են կատարված աշխատանքների վերաբերյալ հաշվետ­վություններ:

**Աշխատանքների գնահատման չափանիշներ՝**

Աշխատանքները գնահատվում են ըստ փուլերի` ամիսը մեկ անգամ և ամփոփիչ փուլ:

Աշխատանքները գնահատվում են ամիսը մեկ ներկայացված հաշվետվությունների հիման վրա, որի արդյունքում երևում է, թե տվյալ ժամանակահատվածում յուրաքանչյուր փորձագետը իր առջև դրված խնդիրների որ մասն է իրականացրել:

**Աշխատանքի վայրը՝** ք.Երևան, Բաբայան 4, հեռ. 010-28-18-26, էլ. փոստի հասցե՝ zspv@mil.am)

**Փորձագետներ նախատեսվում է ներգրավել պայմանագիր կնքելու օրվանից 6 ամիս ժամանակահատվածով:**

**Ընտրություն կատարելու եղանակը՝ դիմում ներկայացած քաղաքացիների փաստաթղթերի ուսումնասիրություն:**

**Չի թույլատրվում** հավակնորդի հետ պայմանագիր կնքել, եթե տվյալ անձը պաշտոնից ազատվել կամ տվյալ անձի ծառայությունը վերջին մեկ տարվա ընթացքում դադարեցվել է կարգապահական տույժ կիառելու, օրենքով սահմանված փորձաշրջանը չանցնելու, օրենքի խախտմամբ պաշտոնի նշանակվելու, «Հանրային ծառայության մասին» Հայաստանի Հանրապետության օրենքով սահմանված անհամատեղելիության պահանջները չպահպանելու, Հայաստանի Հանրապետության քաղաքացիությունը դադարեցնելու, ուժի մեջ մտած՝ նրա նկատմամբ կայացված մեղադրական դատավճռի դեպքերում, բացառությամբ այն դեպքերի, երբ նշանակվել է տուգանք, ինչպես նաև երկու տարի անընդմեջ իր մեղքով վերապատրաստման անհատական ծրագրով հաստատված կրեդիտները չստանալու դեպքում:

**Փաստաթղթերի ներկայացման վերջնաժամկետն է 2020 թվականի մայիսի 14-ը:**

**Փաստաթղթերն ընդունվում են ժամը 9.30-ից մինչև 12.30-ը:**

**Դիմող քաղաքացիները ՀՀ ՊՆ զինծառայողների սոցիալական պաշտպանության վարչություն (ք.Երևան, Բաբայան 4) պետք է ներկայացնեն հետևյալ փաստաթղթերը՝**

1. գրավոր դիմում` (ձևը լրացվում է փաստաթղթերը ներկայացնելիս),
2. անձնագրի և հանրային ծառայության համարանիշի պատճեները` բնօրինակ­ների հետ միասին,
3. դիպլոմի(ների), վկայա­կանի(ների), աշխատան­քային գրքույկի (վերջինիս բացակա­յու­թյան դեպքում անհրաժեշտ է ներկայացնել տեղեկանք համապատասխան մարմնից) պատ­ճե­ն­նե­րը` բնօրինակների հետ միասին,
4. մեկ լուսանկար 3x4 սմ չափսի,
5. համառոտ CV:

ՀՀ քաղաքացին փաստաթղթերը հանձնում է անձամբ, ներկայացնելով անձը հաս­տա­տող փաստաթուղթ:

Լրացուցիչ տեղեկությունների համար կարող են դիմել ՀՀ ՊՆ զինծառայողների սոցիալական պաշտպանության վարչություն (ք.Երևան, Բաբայան 4, հեռ. 010 28-18-26):